b'\n_START_ARTICLE_\nJuhan Libe\n_START_PARAGRAPH_\nJuhan Libe (26. aprill 1904 P\xc3\xb5ltsamaa \xe2\x80\x93 16. oktoober 1947 Stensbek) oli eesti ajaloolane ja ajakirjanik. _NEWLINE_\xc3\x95ppis Tartu \xc3\x9clikoolis 1921\xe2\x80\x931931 ja 1939\xe2\x80\x931940 (l\xc3\xb5petas cum laude). Korp! Sakala vilistlane._NEWLINE_Juhan Libe avaldas suurel hulgal ajaloo ja kirjanduse alaseid artikleid. Oli tegev vabaduss\xc3\xb5jalaste liikumise h\xc3\xa4\xc3\xa4lekandja V\xc3\xb5itlus toimetajana. \xc3\x9cks vabaduss\xc3\xb5jalaste p\xc3\xb5hiideolooge. Detsembrist 1935 kuni oktoobrini 1938 elas ta v\xc3\xa4lismaal._NEWLINE_Asus aastal 1940 (kuna oli abiellunud baltisakslasega) \xc3\xbcmberasujana Saksamaale. Teise maailmas\xc3\xb5ja ajal oli Haridusdirektooriumi rahvakasvatuse talituse juhataja ja t\xc3\xb6\xc3\xb6tas ajalehe Eesti S\xc3\xb5na toimetuses._NEWLINE_Aastal 1944 lahkus Saksamaale. Andis Danzigis v\xc3\xa4lja ajalehte Teateleht Eestlastele. Arreteeriti m\xc3\xb5neks kuuks liitlaste poolt, p\xc3\xa4rast vabanemist siirdus ta Taani, kus ta aastal 1947 suri.'